АҞӘА, мшаԥы 11 — Sputnik. 2016 шықәса ԥхынҷкәынмза аахыс раԥхьаӡа акәны Европатәи авалиута 80 мааҭ иахысит ҳәа аанацҳауеит РИА Новости Москватәи абиржа адыррақәа ҵаҵӷәыс иганы.
Асааҭ 10:05 мск рзы евро 79,73 мааҭ иаԥсан, адоллар – 64,46 мааҭ иаԥсахеит.
Иара убри аамҭазы Brent амарка иатәу анефҭ ахәԥса барельк азы 0,32% илаҟәны иартәеит 70,81 доллар.
Асеиԥш аиҭакрақәа адырҳәалоит ЕАШ (США) Урыстәыла аганахь ала иаднакылаз асанкциа ҿыцқәа.
Еиду Америкатәи Аштатқәа асанкциақәа ирыҵаркит 14 еилахәыреи 17 чынуааи, Олег Дерипаска (En+ Group, агәыԥ "ГАЗ", "Базовый элемент", "РусАл"), Виктор Вексельберг (агәыԥ "Ренова"), Сулеиман Керимов, Кирилл Шамалов, Алексеи Миллер, Андреи Костин.
Иара убри аан аналитикцәа ишырҳәо ала асеиԥш аҭагылазаашьа аамҭақәак роуп иахьыҟало, маҷ-маҷ аџьармыкьа аҽышьақәнартәоит. Ацентртә банк ахантәаҩы Ельвира Набиуллина лажәақәа рыла даар ирымоуп алшара афинанстә ҭышәынтәалара ашьақәымҟьаразы.